पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशसन ने बाहर से आ रहे प्रवासियों की जांच के बाद कोरोना पॉजिटिव मिलने के बाद डायट में क्वारेंटाइन सेंटर बनाकर 100 बेड की व्यवस्था की। लेकिन स्वास्थ्य विभाग एवं प्रशासनिक अव्यवस्था के चलते 25 दिनाें में भी कोई मरीज वहां नहीं पहंुचा। जिला प्रशासन के निर्देश पर आने वाले प्रवासियों की कोविड जांच के लिए किऊल एवं लखीसराय स्टेशन पर कैंप लगाया गया है। इसका उद्देश्य मुबई, सूरत, दिल्ली एवं बिहार के बाहर से आने वाले यात्रियों की काविड जांच कर संक्रमित मिलने के बाद क्वारेंटाइन सेंटर में भेजना था। जांच कैंप उद्देश्य में सफल नहीं हो सका। स्टेशनों पर लगे कैंप में जांच की खानापूर्ति होती रही। इन 25 दिनों में रेलवे द्वारा पुणे, मुंबई पनवेल एवं दिल्ली से चलाई गई कई स्पेशल ट्रेनें किऊल पहुंची। स्पेशल ट्रेनों का परिचालन अब भी जारी है। प्रशासनिक व्यवस्था के चलते किसी भी प्रवासियों की स्टेशन पर न तो जांच हुई और न ही सेंटर तक पहुंचाया गया। नतीजा सेंटर की सारी व्यवस्था धरी रह गई। कोई भी मरीजों को वहां तक नहीं पहंुचाया गया। मरीजों के नहीं आने से 100 बेड खाली पड़े हुए हैं।
कागजों पर की गई वाहनों की व्यवस्था
जिला प्रशासन ने संक्रमितों को कोरिटिन सेंटर तक पहुंचाने के लिए वाहनों की व्यवस्था के लिए आदेश जारी किया था। परिवहन विभाग को दोनों स्टेशनों के लिए संक्रमितों की संख्या के आधार पर वाहनों की व्यवस्था करनी थी। स्टेशन पर न बाहर से आने वाले यात्रियों की जांच हो सकी न ही वाहनों का इंतजाम ही किया जा सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn